**ΔΕΛΤΙΟ ΤΥΠΟΥ**

 **Παραδοσιακή μουσική βραδιά θα πραγματοποιηθεί στο αμφιθέατρο του Τ.Ε.Ι. Πάτρας, τη Παρασκευή 13 Μαΐου και ώρα 20.00 από το χορωδιακό-ορχηστρικό σύνολο του Μουσικού Σχολείου Πατρών με τίτλο : ‘‘ ΤΙΜΗ ΣΤΗΝ ΟΙΚΟΓΕΝΕΙΑ ΒΕΡΡΑ’’, όπου θα τιμηθούν όλα τα μέλη της μουσικής οικογένειας Βέρρα για τη πολυετή προσφορά τους στην ερμηνεία του γνήσιου παραδοσιακού τραγουδιού. Συμμετέχει το εφηβικό χορευτικό τμήμα του Δήμου Πάτρας. Η καλλιτεχνική δ/νση του μουσικού μέρους είναι του καθηγητού-πρωτοψάλτου κ. Δημητρίου Γαλάνη, ενώ την εκδήλωση θα παρουσιάσει η φιλόλογος κ. Ανθή Ταμβάκη. Είναι παρήγορο ότι τέτοιες εκδηλώσεις παράγουν έναν υγιή πολιτισμό, αφού ένα μεγάλο μέρος της Πατρινής τοπικής νεολαία μας πατάει πάνω σε αυτά τα ήθη και έθιμα της Ελληνικής Παραδοσιακής Μουσικής, όπως αυτής της μουσικής και του χορού, δύο πολιτιστικά στοιχεία που συνεχώς βιώνονται και συνυπάρχουν μαζί. Ευχόμαστε πάντα να γίνονται τέτοιες εκδηλώσεις που ανεβάζουν το πολιτιστικό επίπεδο της περιοχής.**